ברבעון השני של 2012 הגיעו אחוזי האמינות של חברות הספנות לשיא של 75.7%. כך לדברי אנאליסטים של משרד הייעוץ הימי Drewry.
הנתון מהווה שיפור של 3.4% לעומת נתוני העמידה בזמנים שהושגו ברבעון הראשון של השנה. חברות הספנות הציגו נתוני עמידה בזמנים משופרים בעיקר בחודשים מאי ויוני.
ב-Drewry מייחסת את השיפור בעיקר להתייצבות לוחות הזמנים של קווי השירות, לאחר השינויים שחלו בווי הסחר בחודש אפריל, שנגרמו על ידי בריתות הספנות החדשות G6 ו-CMA CGM עם MSC.
מארסק ליין והאנג'ין שיפינג לא רק ששמרו על מיקומן בראש החברות האמינות, אלא גם שיפרו את מאזני העמידה בלוחות הזמנים בהשוואה לרבעון הראשון. מארסק השיגה את הזמן הטוב ביותר בכל קווי הסחר מאז ומעולם במדד האמינות, כשהאוניות שלה הגיעו ליעדיהן בזמן ב-91.4% מההפלגות, לעומת 89.8% עמידה בזמנים ברבעון הראשון. לאחריהן במדד מדורגות המבורג סוד ו-CSAV.
עוד נמסר, ש-17 מתוך 27 חברות הספנות הגדולות בעולם השיגו תוצאת אמינות של יותר מ-75.7% ברבעון, כשרק שבע חברות ספנות לא שיפרו את התוצאות שלהן לעומת הרבעון הראשון של השנה.